Junior Eurovision Song Contest 2025

**Junior Eurovision Song Contest 2025 (JESC 2025)** er den 23. gongen Junior Eurovision Song Contest vert arrangert. Tevlinga blir halden i Tbilisi i Georgia, etter at Georgia vann tevlinga for fjerde gong med songen «To My Mom», framført av . Programleiarar for Junior Eurovision Song Contest 2025 er  og .

Atten land deltek i tevlinga. Aserbajdsjan, Kroatia og Montenegro returnerte til tevlinga etter å ha sist ha deltatt i høvesvis 2021, 2014 og 2015, medan Estland og Tyskland valde å stå over konkurransen.

Vinnaren av Junior Eurovision Song Contest 2024 blei Frankrike med songen «», framført av . Dette var den fjerde sigeren til Frankrike i Junior Eurovision Song Contest, etter å ha vunne tevlinga i 2020, 2022 og 2023. Ukraina, Georgia, Armenia og Spania utgjorde resten av topp fem.

## Arrangør
Junior Eurovision Song Contest 2025 vil bli arrangert i Tbilisi i Georgia, etter at Georgia vann 2024-konkurransen med songen «To My Mom», framført av Andria Putkaradze. Dette blir andre gongen Georgia er vertskap for tevlinga; førre gong var i 2017, òg då i Tbilisi. Den utvalde arenaen for konkurransen er Gymnastic Hall i Olympic City, med 1 294 sitjeplassar. Hallen vart bygd til European Youth Summer Olympic Festival i 2015, der han husa turnøvingane.

Konkurransen i 2025 blir den første i historia til arrangementet utan akkreditert presse.

### Vertslandsprossess
I motsetnad til Eurovision Song Contest får ikkje den vinnande kringkastaren av Junior Eurovision automatisk retten til å vere vertskap for neste utgåve. Likevel har det sidan 2011 (med unntak av 2012, 2015, 2018 og 2024) vore vanleg at vinnarane tek på seg vertskapsrolla, og sidan 2019 har den vinnande kringkastaren hatt førsterett til å takke ja eller nei til å arrangere neste års konkurranse. I 2024 fekk den franske kringkastaren France Télévisions denne retten, men valde til slutt å takke nei.

Den 16. november 2024, etter landet sin siger i 2024-konkurransen, kunngjorde Tinatin Berdzenishvili, administrerande direktør i den georgiske offentlege kringkastaren (GPB), at dei ville innleie samtalar med Den europeiske kringkastingsunionen (EBU) om å vere vertskap for 2025-konkurransen. Kort tid etter hevda den offisielle Facebook-sida til kringkastaren sin kanal 1TV at tevlinga i 2025 ville bli arrangert i Georgia, men seinare same dag opplyste EBU at det enno ikkje var valt ein vert, og at dei ville samarbeide med «alle medlemmene sine» for å finne ein.

Den 4. april 2025 hevda den nederlandske kringkastaren AVROTROS at konkurransen ville finne stad i Georgia, men trekte attende uttalen same dag. Den 9. april 2025 publiserte den georgiske statlege innkjøpsetaten dokument som sa at den georgiske regjeringa, EBU og GPB hadde blitt einige om å arrangere tevlinga i Tbilisi den 13. desember 2025; dette vart stadfesta av EBU den 13. mai. I mai 2025 hevda leiaren for den georgiske regjeringsadministrasjonen, Levan Zhorzholiani, at konkurransen ville bli halden i «den vesle hallen i New Sports Palace», identifisert av media som Olympic Palace, som òg var vertskap i 2017; dette vart gjenteke av fleire deltakande kringkastarar mellom juni og september før EBU stadfesta det 1. oktober.

Den 24. november 2025 kom det rapportar om at konkurransen var blitt flytta til Gymnastic Hall i Olympic City, òg det i Tbilisi, på grunn av at Olympic Palace ikkje var tilgjengeleg for eit vurderingsbesøk kravd av EBU; dette vart raskt stadfesta via den offisielle nettsida til tevlinga.

## Produksjon
I juni 2025 kunngjorde EBU at Martin Österdahl ville tre tilbake frå rolla si som administrerande tilsynsførar for konkurransen, og at ESC-direktør Martin Green mellombels ville overta oppgåvene hans. Den 1. oktober vart Gert Kark utpeikt til referansegruppa for konkurransen, der han tok over plassen etter Österdahl. Nokre dagar seinare vart det gjort kjent at han skulle tene i den nyoppretta rolla som administrerande produsent for ESC. Kark hadde tidlegare arbeidd som prosjektleiar for konkurransen sidan 2016.  Marvin Dietmann vil, som i førre utgåve, ha rolla som kunstnarisk leiar.

I juli 2025 løyvde den georgiske regjeringa 8,1 millionar lari (2,6 millionar euro) frå reservefondet sitt til å arrangere konkurransen; dette beløpet hadde auka til 9 millionar lari (2,9 millionar euro) i november 2025.

Giga Kukhianidze avslørte at han var musikkprodusenten for showet.
### Slagord, visuell identitet og scenedesign
I august 2025 kunngjorde ESC-direktør Martin Green at «United by Music», det faste slagordet til Eurovision Song Contest sidan november 2023, òg ville bli teke i bruk av Junior Eurovision Song Contest for å samle dei to arrangementa under same merkevarefamilie.

Den 9. september 2025 sleppte EBU ein fornya versjon av den generiske logoen, modellert etter den fornya logoen for hovudkonkurransen som skal innførast i 2026-utgåva, designa av det Sheffield-baserte merkevarestudioet Pals. Den 1. oktober 2025 avduka GPB temagrafikken og scenedesignet for 2025-konkurransen. Den visuelle identiteten inneheld ein spesialtilpassa ordlogo for slagordet, som kombinerer enkle store bokstavar med handskrivne element som «speiglar den leiken kreativiteten til dei unge artistane som representerer landa sine», med trådar av livlege fargar i bakgrunnen. Scena var inspirert av fjella, slotta, dei befestede landsbyane og tårna i det georgiske landskapet, med hovudelementet ein framstilling av doli-tromma.

### Programleiarar
Den 7. november 2025 blei David Aladashvili og Liza Tsiklauri kunngjorde som programleiarar for showet. Aladashvili er programleiar for musikkprogram hos GPB og fast vert for talentprogrammet *Ranina*, som har vore Georgia si artistutveljing til konkurransen sidan 2018, medan Tsiklauri er nyheitsanker og journalist som tidlegare leia opningsseremonien for EuroBasket 2022 i Tbilisi.

## Deltakande land

## Sjå òg
* Eurovision Song Contest 2025

## Referansar

## Bakgrunnsstoff
* Nettstaden til Junior Eurovision Song Contest